137 



Ptilier eller Trichopterygier træffes ofte ved Sigtning; 

 men medens de langtfra findes i den Mængde, hvori de 

 optræde hos os, er det gjennemgaaende meget store 

 Arter, langt større end vore, som det vel kunde betale 

 sig at anvende til Undersøgelse af disse saa smaa og 

 vistnok langtfra tilstrækkeligt studerede Dværge blandt 

 Billerne. — Pselapher og Scydmæner findes ofte og i 

 Antal ved Sigten, og navnlig udmærker en hyppigt fore- 

 kommende Pselaph sig ved sin Størrelse, idet den vel 

 kan være omtrent dobbelt saa stor som vor største Art. 

 — Smeldere, Elateridæ, forekommer meget hyppigt ved 

 Nedbankning. og en smuk sort Art med 4 store rødgule 

 Pletter og af Størrelse omtrent som Ampedus porno- 

 rum er meget almindelig. Af større Former har jeg 

 hidtil kun fundet Slægten Chalcolepidius, som væsen- 

 ligt holder sig til Kakaotræet, og hvis Larve vistnok 

 lever af de forskjellige Træbukke-Larver, som i saa be- 

 tydeligt Antal angribe dette Træ. Ogsaa Larven til 

 denne Elaterslægt har jeg faaet nogle Stykker af, men 

 det er en farlig Krabat til at bide, hvad min Finger i 

 flere Uger bar tydelige Mærker af. Af lysende Pyro- 

 p hor us Arter har jeg hidtil kun faaet et enkelt Stykke, 

 som en lille Dreng bragte mig en Aften paa La Moka; 

 det var vel kun en mindre Art, men det rolige, stadige, 

 straalende, grønne Lys, som skinnede som 2 klare 

 Stjerner fra Forryggens Bagrand, saavel fra Oversiden 

 som Undersiden, var meget skjønt. De store, kjæmpe- 

 mæssige Pyrophorer har jeg endnu ikke seet noget til. 

 Hvordan seer deres Larve ud? — St. Hansorme, Lam- 

 pyridæ, er der særdeles mange af, og fra den tidlige 

 Aften til Morgenstunden lysner det uafbrudt mellem 

 Buske og Træer, og ikke sjeldent sees ligesom Stjerne- 

 skud at fare hen over Himlen, naar St. Hansormen paa 

 sin korte, stødvise Flugt farer hen over Ens Hoved, og 

 Lyset glimrer mod den kulsorte Himmel. — Af Hetero- 



